AISคาดอวยพรตรุษจีน-วาไเลนไทน์พุ่ง 13 ล.ข้อความ
เอไอเอสคาดยอดส่งข้อความตรุษจีน-วาเลนไทน์13ล้านข้อความ โตกว่าปีที่แล้ว 15%
13 ก.พ. 2553

เอไอเอสคาดยอดส่งข้อความตรุษจีน-วาเลนไทน์13ล้านข้อความ โตกว่าปีที่แล้ว 15%
นายปรัธนา ลีลพนัง ผู้อำนวยการสำนักการตลาดบริการเสริม บมจ.แอดวานซ์ อินโฟร์ เซอร์วิส หรือเอไอเอส กล่าวว่า เทศกาลปีใหม่จีนซึ่งปีนี้ตรงกับวันแห่งรัก คาดว่า จะมีผู้ส่งเอสเอ็มเอส อวยพรและส่งข้อความบอกรักในระบบเอไอเอส 13 ล้านข้อความ แบ่งเป็นเอสเอ็มเอส 11-12 ล้านข้อความ เติบโตจากปีที่แล้วร้อยละ 15 และเป็นเอ็มเอ็มเอส หรือการส่งภาพเคลื่อนไหวอีกกว่า 1 ล้านข้อความ เนื่องจากเป็นเทศกาลที่แตกต่างจากปีใหม่ จึงคาดว่าระบบจะไม่แน่นจนมีปัญหา เพราะพฤติกรรมการส่งข้อความจะเป็นแบบทยอยส่ง ขณะที่ปีใหม่จะส่งพร้อมกันในเวลาก่อนเที่ยงคืนของวันส่งท้ายปีเก่า ทั้งนี้คาดผู้ใหญ่จะส่งข้อความอวยพรตรุษจีนกันมาก ขณะที่ผู้ใช้โทรศัพท์กลุ่มวัยรุ่นจะนิยมส่งข้อความอวยพรวาเลนไทน์ถึงกันมากที่สุด
ปีนี้คาดว่าพฤติกรรมการส่ง เอ็มเอ็มเอส จะเติบโตขึ้นร้อยละ 40 ของปีที่แล้ว เพราะสามารถสื่อสารด้วยภาพได้ ซึ่งเอไอเอสได้เตรียมข้อความและภาพกราฟิกให้ดาวน์โหลดได้ฟรี ส่งค่าส่งต่อของผู้ใช้โทรศัพท์มีราคาเริ่มต้นตั้งแต่ 2-5 บาทต่อข้อความตามแพคเกจโปรโมชั่น นอกจากนี้ยังพบแนวโน้มการใช้แบล็กเบอรี่ ส่งข้อความอวยพรและตรุษจีนสูงขึ้น จากยอดใช้แบล็กเบอรี่ ในไทยประมาณ 1.3 แสนเครื่อง